cyanic-selkie/wikianc huggingface dataset:
Alice: Madness Returns
Süzee
Alice lahkub lastekodust peale ravisessiooni, et täita ülesandeid lastekodu laste heaks, ent leiab end jälitamas veidrat looma. Looma marsruut juhib Alice’i tagatänavatele, kus ta satub kokku õega Rutledge’i psühhiaatriahaiglast. Äkitselt leiab Alice end taas Imedemaalt, mis algul näeb välja tuttav. Kuid peatselt saab ta teada uuest kurjast jõust, milleks on Põrgulik Rong. Rongi tegevus toob endaga kaasa kaose ja mustad limast vaenlased, kellega Alice peab võitlema.
Üritades vastuseid leida, hakkab Alice külastama vanu tuttavaid tema varasema Imedemaal viibimise ajast. Lõpuks jõuab ta Ärtu Emandani, kelle ta uskus olevat hävitanud. Emandalt saab ta juhised otsida Nukumeistrit, kes paistab olevat kõige taga.
Nukumeistri kodu on täidetud moondatud nukkudega. Neid kutsutakse Hullunud Lasteks. Nukumeistri ja Hullunud Lastega kohtumine aitab Alice’il meenutada oma pere hukkumise tegelikku põhjust.
Alice satub paar korda enda Imedemaa külastuse jooksul tagasi reaalsusse, ent jõuab alati kiiresti tagasi Imedemaale. Lõpuks suudab ta jõuda ka tõdemuseni, et tema pere surma eest vastutab tema enda psühhiaater. Nimelt oli Bumby öösel sisenenud nende koju, vägistanud Alice’i õe ning siis pannud maja põlema, et hävitada tõendeid oma tegude kohta. Alice soovib arsti hävitada ja sulab kokku enda tumedama poolega Imedemaalt ja lükkab Bumpy rongi alla. See aga põhjustab Alice’i kinni jäämise vahepealsesse n-ö paika, mis on segu Londonist ja Imedemaast (Londerland).
Hinnangud
Üleüldiselt on nii kriitikute kui ka mängijate hinnangud positiivsed. Metacriticu lehel on kriitikute antud punktisumma 75, mis omakorda ei sisalda ühtegi negatiivset hinnangut. Mängijate punktisumma mängule on aga 8,4/10, samas kui IMDb-i kasutajate punktisumma on 8,1/10. IGN-i kriitik aga on mängule andnud 6,5/10 punkti. GamesRadar tõi mängu välja enda "50 kahe silma vahele jäänud mängu viimasest generatsioonist" nimekirjas.
Järg
"American McGee’s Alice’i" frantsiisi algataja American McGee on juba teisest mängust saati võidelnud õiguse üle avaldada kolmas mäng. Kuna Alice’i mängud ja nende üldine idee on EA intellektuaalomand, pole McGeel õigust ilma nende loata uut mängu luua.
2018 pakkus EA McGeele võimaluse luua n-ö disainipiibel. Peale seda lõi McGee tiimi, kellega koos asuti kolmandat mängu kujundama. 14. veebruaril 2023 avaldas McGee oma Patreoni lehel 414-lehelise PDF-i, mis sisaldas kogu mängu planeeritud sisu. Samuti oli McGee ja ta tiim leidnud stuudio, kes oleks valmis neid toetama. Neil oli ainult vaja EA luba mängu loomiseks.
8. aprillil 2023 postitas McGee taas oma Patreoni lehele, andes jälgijatele teada, et EA keeldus uue mängu loomise toetamisest ning ei huvitu ka intellektuaalomandi müümisest McGeele. McGee andis ka teada, et ta annab alla ning ei soovi edaspidi tegeleda Alice’i frantsiisiga seonduvaga. Seega on tõenäoline, et 2011 avaldatud "Alice: Madness returns" jääb frantsiisi viimaseks mänguks.
Kiiritus
Kiiritus on protsess, mille kaudu objekt puutub kokku kiirgusega. Kiirgus võib pärineda erinevatest allikatest, sealhulgas looduslikest. Kõige sagedamini viitab mõiste ioniseerivale kiirgusele ja kiirgustasemele, mis aitab kindlal eesmärgil. Mõiste kiiritus aga tavaliselt välistab kokkupuute mitteioniseeriva kiirgusega, nagu näiteks mikrolained mobiiltelefonidest või elektromagnetlained raadiotest, televisioonivastuvõtjatest või toiteallikatest.
Kiirituse mõju
Kiirituse põhjustatud tervisekahjustusi on võimalik kindlaks määrata kiiritusdoosi abil. Erineva suurusega kiiritusdoosid, mida saavad keha erinevad osad, võivad mõjuda tervisele eri ajal erinevalt. Mida rohkem inimene kiiritust saab, seda rohkem tekib ka ionisatsiooni tõttu rakukahjustusi. Kui rakukahjustused juhuslikult ei parane, siis rakk hävib. See pole muidugi veel ohtlik, sest inimese organismis hävib nagunii ka vananemise ja väljapraakimise tõttu kümmekond miljonit rakku sekundis.
Deterministlikud tagajärjed
Deterministlikud tagajärjed ilmnevad ainult siis, kui doos või doosikiirus on suuremad kui teatud läviväärtus. Mida suurem on doos või doosikiirus, seda varem ning tugevamalt avaldub kiirituse mõju. Näiteks hetkega neeldunud 5 grei suurune doos võib nahale põhjustada nädala jooksul pärast kiiritust erüteemi (valulik naha punetus), sama suur doos suguelunditele võib aga lõppeda steriilsusega. Deterministlikud mõjud indiviidile on kliiniliselt tuvastatavad kui kiiritusega kokkupuute tagajärjed. Harvadel juhtudel ei ole suudetud aga deterministlike tagajärgede tegelikku põhjust määrata. Selliste tagajärgede põhjustajateks on õnnetused.
Stohhastilised tagajärjed
Kui doos saadakse pikema aja jooksul või see on väike, siis on keharakkudel suurem võimalus paraneda ja varaseid kahjustuse tundemärke ei ilmne. Ometi võivad koed olla kahjustatud ka nii, et kiirituse põhjustatud tagajärjed ilmnevad alles mitmekümne aasta pärast või isegi alles kiiritust saanud inimese järglastel. Kuna kiiritus ei ole nende tagajärgede ainus põhjustaja, siis pole üldjuhul võimalik kliiniliselt kindlaks teha, kas konkreetne juhtum tekkis kiirituse tagajärjel või mitte.
Vähi teke
Kõige olulisem stohhastiline tagajärg on vähk, mis on raske haigus ja tihtipeale ka surmav. Kuigi enamikul juhtudel jääb vähi täpne tekkepõhjus selgusetuks või on vähe mõistetav, mängib kokkupuude selliste mõjuritega, nagu tubakasuits, asbest ja ultraviolettkiirgus ning ka ioniseeriv kiirgus, kindlasti olulist osa teatud tüüpi vähkide esilekutsumises. Vähi areng on keerukas mitmeastmeline protsess, mis üldjuhul kestab aastaid. Kiiritus avaldab vähile olulist mõju algstaadiumis, tekitades kudede normaalsete rakkude DNAs teatud mutatsioone. Sellised mutatsioonid võimaldavad rakul hakata vohama, mis võib lõppeda pahaloomulise kasvaja tekkega.
Kuidas on võimalik hinnata kiirituse põhjustatud vähitekke riski? Arvestada tuleb ka sellega, et ei suudeta eristada kiirituse tagajärjel ja muudel põhjustel tekkinud vähijuhtumeid. Praktikas kasutatakse epidemioloogilisi andmeid – statistilisi erihaiguste juhtumiuuringuid (juhtumite levik ja nende arv) spetsiifilistes rahvastikurühmades. Olgu kiiritust saanud rühma indiviidide arv ja saadud doosid teada. Uurides vähi esinemist rühmas ja võrreldes seda eeldatavate doosidega ja vähijuhtumitega muidu sarnases, kuid kiiritust mitte saanud rühmas, saab vähitekke riski hinnata doosiühiku kohta. Üldjuhul nimetatakse seda riskiteguriks. Selliste kalkulatsioonide puhul on väga oluline kasutada suurte inimrühmade andmeid, et viia statistiline määramatus miinimumini. Tuleb ka arvesse võtta vähi iseeneslikku arengut mõjutavad tegurid, nagu vanus ja sugu. Kõik vähijuhtumid ei lõpe surmaga. Keskmine suremus kiiritusest põhjustatud kilpnäärmevähki on umbes 10 protsenti (kuigi see on Tšornobõli katastroofi tagajärjel lastel ja teismelistel esineva kilpnäärmevähi korral palju väiksem – alla 1 protsendi), rinnavähki umbes 50 protsenti ja nahavähki umbes 1 protsent. Kiirguskaitses on suurimaks probleemiks surmaga lõppeva vähi tekke risk tema erilise tähenduse tõttu. Eluohtliku vähi tekke risk muudab võrdlused teiste elus ette tulevate eluohtlike riskidega lihtsamaks. Kuid vastupidi sellele on väga raske võrrelda riske, mis ei ole eluohtlikud.
Vähi riskitegurid
Enamasti puutub inimene kiiritusega kokku pikkade ajavahemike jooksul ning saades väikseid doose. Selliste madalate kiiritustasemete juures ei anna vähi esinemise uurimine kiiritust saanud elanikkonna juures otseseid tõendeid doosi ja riski seoste kohta. See on tingitud sellest, et vähki haigestumiste arv, mille esinemist võiks eeldada kiirituse tagajärjel, on avastamiseks liiga väike võrreldes vähijuhtumite koguarvuga. Seetõttu tuleb arvesse võtta teisi teaduslikke andmeid kiirituse mõjude kohta rakkudele ja organismidele. Nende andmete põhjal tuleb aga kujundada hinnang kõige tõenäolisema doosi-riski seose kohta. Palju aastaid on rahvusvaheliselt tunnustatud järeldust, et seos on lineaarne ka väiksemate dooside puhul suunaga nulli poole (nn lineaarne mittelävi ehk LNT hüpotees). See tähendab seda, et iga kiiritusdoos – ükskõik kui väike – on kahjuliku mõjuga. Samas oletatakse, et väikestel kiiritusdoosidel pole kahjulikku mõju, sest keha suudab edukalt kogu kiirituse põhjustatud kahjustuse neutraliseerida. Oletatakse ka, et väikesed kiiritusdoosid võivad isegi stimuleerida rakkude isetaastusmehhanisme sellises ulatuses, et need suudavad vähi teket vältida. Teisi eksperimente on kasutatud teooriate tõestamiseks, et kiirituse väiksemad doosid on kahjulikumad (doosi ühiku kohta) kui suured doosid, või et kiirituse pärilikud mõjud muutuvad põlvest-põlve kahjulikumaks.
Pärast ioniseeriva kiirguse bioloogiliste mõjude põhjalikku läbivaatamist järeldas UNSCEAR 2000. aastal, et: „...vähi tekke riski suurenemine proportsionaalselt kiiritusdoosi suurenemisega on kooskõlas täienevate teadmistega ja jääb seega väiksele doosile reageerimise kõige põhjendatumaks teaduslikuks selgituseks”. UNSCEAR möönis samas, et määramatus jääb, ning väitis, et: „rangelt lineaarset doosile reageerimise suhet ei saa igas olukorras oodata”.
Mõnda liiki tugevalt ioniseeriva kiirguse korral (näiteks alfakiirgus) on riskitegur sama suur nii väikeste kui ka suurte dooside korral. Nõrgalt ioniseerivate kiirguste korral (näiteks gammakiirgus) on aga leitud arvestatavaid radiobioloogilisi tõendeid, et tegelik olukord on keerulisem. Seda liiki kiirguste jaoks on doosile reageerimise lineaarne sõltuvus sobiv selgitus erinevates doosi piirkondades, kui risk doosi ühiku kohta (lineaarse sõltuvuse tõus) on erinev – väiksem väikeste dooside ja doosikiiruste puhul ning vastavalt suurem suurte dooside ja doosikiirguste korral. ICRP on hinnanud sellise meetodiga väikeste dooside tagajärjel tekkinud surmaga lõppevate vähijuhtumite riskitegureid, kasutades kahekordselt vähendatud kaalutud riskitegurit.
Erinevates elanikkonna rühmades on ka riskitegurid erinevad. Selle põhjuseks on osaliselt ka erinev vanuseline jaotus erinevates sotsiaalsetes rühmades. Näiteks tööliste seas on keskmine vanus üldiselt suurem kui elanikkonnas tervikuna. Seetõttu on kogu elanikkonna riskitegur mõnevõrra suurem kui tööliste sotsiaalses rühmas. Erinevad riskitegurid võivad tuleneda ka kõige enam esinevate vähijuhtumite ja kõikide vähijuhtumite erinevustest. See tuleneb sellest, et kiiritusest põhjustatud vähirisk on eelduslikult seotud kõige enam esinevate vähijuhtumitega. Riskitegur riikides, kus vähki suremus on suhteliselt suur (arenenud maad), on suurem kui riikides, kus vähk pole nii levinud (arengumaad). Siiski on sellised erinevused ICRP riskitegurite määramatusega võrreldes üsna väikesed ja seetõttu võib ICRP väärtusi, mis põhinevad viie täiesti erineva rahvusliku elanikkonna rühma tulemuste keskmistel näitajatel, põhjendatult kasutada.
Elanikkonna risk
Kui risk on proportsionaalne doosiga ning puudub doosilävi, siis võib teha järelduse, et kollektiivset efektiivdoosi saab kasutada elanikkonna alarühma kahjustamise indikaatorina. Selle käsitluse kohaselt pole matemaatiliselt oluline, kas elanikkonnas suurusega 50 000 inimest saab iga indiviid efektiivdoosi 2 mSv või elanikkonnas suurusega 20 000 saab igaüks 5 mSv – mõlema rühma kollektiivdoos on 100 inimsiivertit ja mõlemas rühmas on vähi tagajärjel viis surmajuhtumit ning tulevastes põlvkondades üks raske pärilik hälve. Seega on suurem individuaalne risk haigestuda surmaga lõppevasse vähki väiksema elanikkonna liikmetel. Siiski pole mõistlik kollektiivdooside arvestamist rakendada liiga ulatuslikult – lõpmatu inimhulga ja kaduväikese doosi puhul on tulemus tõenäoliselt tähenduseta.
Vertikaalmigratsioon
Vertikaalmigratsioon on veeorganismide (peamiselt plankterite ja kalade) korrapärane ränne vees üles-alla.
Vertikaalmigratsioon on kas ööpäevane või aastaajaline. Vertikaalmigratsiooni põhjustab eeskätt vee temperatuuri, valguse, toidu ning vaenlaste paiknemissügavuste muutumine.
Ausmas
Ausmas on mitte ühtegi külla kuuluv talu Lätis Cēsise piirkonnas Drabeši vallas.
Talu rajati 1873. aastal, toona asus seal Drabeši valla valitsus. Ajalooline paik võeti taas kasutusele Amata piirkonna loomisega, kui sinna asus piirkonna administratsioon. Sealt hakati haldama ka Drabeši valda, ja seda funktsiooni täidab Ausmas ka pärast Amata piirkonna kaotamist.
Peahoones töötas 15-liikmeline piirkonna volikogu.
Selektiivsus (keemia)
Selektiivsus keemias on seotud enamasti selektiivreaktsioonidega, see on valikuliselt toimuvate reaktsioonidega, milles saadakse põhiliselt üks produkt mitmest võimalikust.
Olematu laul
"Olematu laul" on helilooja Valter Ojakääru laul Leelo Tungla sõnadele.
Selektiivsus (keemia)
Reaktsiooni kiiruse ja produktide koostise määravad eelkõige reaktsiooni tsentriga seotud asendusrühmade elektroonsed ja steerilised faktorid, vähem keskkonna omadused. Siiski, paljudel juhtudel on oluline mõju ka reaktsioonitsentrist kaugemal olevatel rühmadel ehk intramolekulaarsetel efektidel.
Selektiivse reaktsiooni olemuse alusel jagunevad need erinevateks tüüpideks:
Olematu laul
Helgi Sallo esitas seda 1967. aastal Eesti NSV Riikliku Filharmoonia estraadilaulude võistlusel Eesti Raadio estraadiorkestri saatel. Valter Ojakäärul oli see teine Leelo Tunglalt saadud laulutekst. Sallo laulis väga tundeliselt, laul tuli esikohale.
Ojakääru hinnangul on seda hästi laulnud ka Janika Sillamaa Jaak Joala tehtud salvestisel.
Kodanikuajakirjandus
Kodanikuajakirjandus põhineb inimestel, kes mängivad aktiivset rolli info ja uudistest teatamises ning nende analüüsimises ja edastamises.
Kodanikuajakirjandus ei ole kogukondlik ajakirjandus, sest kogukondlikus ajakirjanduses töötavad kutselised ajakirjanikud. Ka ei ole see koostööl põhinev ajakirjandus, mis on eraldi kutselisi ja mittekutselisi ajakirjanikke ühendav liit. Sarnaselt erineb kodanikuajakirjandusest sotsiaalne ajakirjandus mis avaldab materjale digitaalsel kujul ja mille taga on segu professionaalsest ja mitteprofessionaalsest ajakirjandusest.
Uus meediatehnoloogia ehk suhtlusvõrgustikes loodav ja veebipõhine meedia on rahvale kättesaadav üle maailma. Tänu tehnoloogiale jõuavad tähtsad uudised inimesteni kiiremini kui traditsiooniliste meediaväljaannete kaudu.
Märkimisväärseid sündmusi, mida kodanikuajakirjandus on põhjalikult kajastanud: 2010. aasta Haiti maavärin, Araabia kevad, Hõivake Wall Street, 2013. aasta protestid Türgis, Euromaidani rahutused Ukrainas, Süüria kodusõda ja Fergusoni rahutused.
Eestis esindab kodanikuajakirjanduse huvirühmi koondav Kodanikuajakirjanduse Selts.
Kauglugemine
pisi|Kaugloetava arvesti paigaldamine Kauglugemine (inglise keeles automatic meter reading, lühend AMR) on automaatne elektri-, vee-, gaasi- või soojusarvestite näitude edastamise süsteem.
Elektriarvestinäitude kauglugemine
Kauglugemise korral jõuab info tarbitud või toodetud elektrikoguse kohta võrguettevõtjale automaatselt kaugloetava arvesti kaudu. Kaugloetava arvestiga saab elektritarbimist mõõta ka tavaarvestist väiksema intervalli, näiteks tunni kaupa.
Bernhards Dīriķis
Bernhard Dīriķis (23. jaanuar 1831 – 6. september 1892) oli Läti ajakirjanik, ühiskonnategelane, noorlätlaste liikumise liige. Ta oli tõlkija ja publitsisti Andrejs Dīriķisi vend.
Aastatel 1852–1858 ta töötas Arensburgi koolis vene keele õpetajana, pärast ta kolis Riiasse ja töösas Vidzeme kroonupalatas riigiametnikuna.
Star Alliance
Päeva jooksul lennatakse Star Alliance'i lennukiga rohkem kui 21 400 reisi maailmas. 2020. aastal oli Star Alliance'i reisijate koguvoog 762 miljonit inimest.
Lennufirmade ühenduse vajalikkus
Lennufirmade ühendus on partnerlusleping mitme vedaja vahel. Esialgu on see vajalik firmadele selleks, et vähendada kulu ja optimeerida teenuseid. Kõige lihtsam näide on see, et lennufirmad saavad pakkuda keerulisemat marsruuti, sest marsruudi eri osi teostavad partnerid alliansist. Sellistel tingimustel pole lennufirmal vaja osta rohkem lennukeid, sest nad saavad kasutada teiste firmade omi.
Probleemid
Alliansi tihe koostöö äratas kahtlust, et nende tegevus võib rikkuda üldtunnustatud reegleid ja konkurentsi standardeid. Euroopa Liidu Komisjon kontrollis ja tegi selgeks, kuidas ühendused peavad käituma. Kui Euroopa õiguse nõudeid leevendatakse, võivad alliansi lennuettevõtjad ühineda üheks korporatsiooniks. Aga 2009. aastal Euroopa Liidu Komisjon ei andnud selleks luba.
Liikmed
pisi|[[Lufthansa Boeing 747-400]]
Praegused liikmed
pisi|[[Austrian Airlinesi Boeing 767-300 Pekingi rahvusvahelises lennujaamas]]
Domagoj Vida
Domagoj Vida (sündinud 29. aprillil 1989 Našices) on Horvaatia jalgpallur, kes mängib kaitsjana Kreeka kõrgliigaklubis Ateena AEK ja Horvaatia jalgpallikoondises.
Ta alustas klubikarjääri Horvaatia klubis NK Osijek, mille meeskonnas debüteeris ta Horvaatia kõrgliigas hooajal 2006–07.
2010. aasta aprillis sõlmis ta lepingu Saksamaa kõrgliigaklubiga Leverkuseni Bayer. Ta mängis hooajal 2010–11 kaheksas UEFA Euroopa Liiga kohtumises, kuid sai Saksamaa kõrgliigas väljakule vaid ühes kohtumises.
2011. aasta juunis naasis Vida Horvaatiasse, liitudes Zagrebi Dinamoga. Hooajal 2011–12 tuli ta klubiga Horvaatia meistriks.
Aastatel 2013–2018 mängis Vida Ukraina kõrgliigaklubis Kiievi Dinamo. Hooaegadel 2013–14 ja 2014–15 tuli ta klubiga Ukraina meistriks.
2018. aasta jaanuaris sõlmis ta nelja ja poole aastas pikkuse lepingu Türgi kõrgliigaklubiga Beşiktaş. Hooajal 2020–21 tuli ta Beşiktaşega Türgi meistriks.
2022. aasta juulis sõlmis ta lepingu Ateena AEK-ga.
Horvaatia jalgpallikoondises tegi Vida debüüdi 23. mail 2010 mängus Walesi vastu. Koondisekarjääri esimese värava lõi ta 10. septembril 2013 sõprusmängus Lõuna-Korea vastu. Ta on kuulunud Horvaatia koondisse kahtedel maailmameistrivõistlustel ja kolmedel Euroopa meistrivõistlustel. 2018. aasta maailmameistrivõistluste veerandfinaalis lõi ta värava Venemaa vastu.
David Dobrik
Ta on populaarse YouTube'i grupi The Vlog Squad juht. Ta tegutses Vine'is juba enne oma YouTube'i kanali loomist 2014. aasta lõpus. Tema vlogi-tüüpi videotes on sageli näha tema sõpru ja kaaslasi nagu Liza Koshy, Zane Hijazi, Josh Peck, Jason Nash jpt. Tema peamine kanal on sellest ajast alates jõudnud üle 16 miljoni jälgimiseni ja ta on võitnud ka sotsiaalmeedia auhindu.
Lapsepõlv
Dobrikil on õed Ester ja Sara ning vend Toby.
2013–2016. Vine'i ja YouTube'i algus
2013. aastal laadis Dobrik oma esimese Vine. Sageli teeb ta koostööd Liza, Zane & Heath ja paljude teistega. Enne oma YouTube'i kanali alustamist kuulus Dobrik YouTube'i gruppi Teine Klass. Selle kanali lõpus oli Dobrik omandanud üle 18 000 jälgija. Teise klassi lõpul ei läinud kaua, kui Dobrik lõi oma isikliku YouTube'i kanali David Dobrik. Pidevas vlogide sarjas tutvustab Dobrik ka oma sõpru. 2016. aasta augustis tegi Dobrik oma teise kanali, David Dobrik Too, kus laadib üles nn kaadritaguseid videoid.
YouTube ja The Vlog Squad
Dobrik sai oma fännid viimastel aastatel tänu oma energiliste ja positiivsete videotega, mida ta tavaliselt kolm korda nädalas postitab. Dobriku eripäraks on see, et kõik tema videod on 4 minutit ja 20 sekundit pikad. Ta ise on seda selgitanud nii: "Ma tahan, et inimesed saaksid mu videoid kähku vaadata, mitte kulutama selleks 10-12 minutit või rohkem. See lihtsalt pole nauditav."
2017. aastal võitis Dobrik aasta Vloggeri auhinna. Aastal 2018 võitis Dobrik 2018 ka Streamy Awardsi auhinna, samas kui Vlog Squad võitis ka oma auhinna. 2018. aastal nimetati Dobrik PAPER Magazine'i poolt Bretman Rocki, Trisha Paytasi ja Jaboukie Young-White'i kõrval üheks "10 sotsiaalmeedia isikuks, kes teeb on kõige häälekam".
Tal püüdleb palju ja tal on ka teisi sissetulekuallikaid peale tema peamiste vlogide. Tal on podcast "Views", mida ta teeb koos juutuuber Jason Nashiga ja aeg-ajalt ilmub sinna ka teisi tema YouTube sõpru. Lisaks on Dobrik loonud oma "moekanali", kus pakub Vlog Squadi märgistusega fännipusasid, pluuse jms.
The Vlog Squad
Nimi "The Vlog Squad" on loodud Dobriki vlogi fännide poolt. See viitab sõpradele, kes ilmuvad tema vlogides, seega puudub tegelik liikmeskond. Seda öeldes on loomulikult mitmed sõbrad tulnud ja läinud, kuid paljud allikad annavad nimekirja suurimatest nimedest ja pidevatest esinemistest korduvate liikmete seas. Dobrik tegutseb selle rühma juhina.
Need, kes tema videotes regulaarselt esinevad ja keda fännid peavad "Vlogi meeskonda" kuuluvaks, on näiteks Liza Koshy, Josh Peck, Jason Nash ja Zane Hijazi.
Paljud teised YouTube'i ja interneti isiksused on ka ilmunud tema videotes, sealhulgas Casey Neistat, Jeffree Star, Tana Mongeau , Dolan Twins, Emma Chamberlain, Logan Paul ja Elle Mills. Paljud kuulsused on ka esile toodud Dobriki vlogides, nagu näiteks John Stamos, Kendall Jenner , Kaia Gerber ja Howie Mandel. Dobrik on tihti külla kutsunud sõpru kodulinnast Chicagost.
Isiklik elu
David Dobrik oli 2015. aasta lõpust suhtes juutuuber Liza Koshyga. 2018. aasta jaanuaris läks paar lahku. Nad on siiski jäänud lähedasteks sõpradeks ja suhtlevad kenasti edasi.
Wiredile antud intervjuus teatas ta, et räägib slovaki keelt, kuid ei soostunud ühtki sõna selles keeles ütlema, vaid ütles, et on häbelik. Dobriku üheks iseloomulikumaks jooneks on see, et ta kannab suurema osa ajast ainult musta värvi riideid, mille üle ta sõbrad ka naljatavad.
2017. aasta juunis ostis Dobrik Los Angelese Studio City linnaosas 2,5 miljonit dollarit maksnud maja, kus ta siiani elab. 2019. aasta intervjuus vastas noormees naljatades küsimusele "Kas David Dobrikul on oma maja?", "Jah, mul on oma maja, kuid see on geograafiliselt ohtlikus piirkonnas, st mäel, mis variseb pooleks, seega varsti mul pole enam maja."
David Dobrik on ka nentinud, et ta ei tarvita eriti alkoholi, kuna ei kanna palju ning kardab, et võib enda üle kontrolli kaotada.
Tasuja (täpsustus)
Tasuja võib tähendada järgmist:
Chris Kyle
pisi|Chris Kyle (2012) Christopher Scott Kyle (8. aprill 1974 Texas, USA – 2. veebruar 2013) oli USA merejalaväelane ja üle 160 inimese tapnud snaiper.
Enne mereväkke astumist oli ta rodeotšempion. Pärast 11. septembri terrorirünnakuid sattus ta terrorismivastase sõja eesrindele ning leidis oma kutsumuse tippsnaiprina. Tema käes on rekord USA sõjaajaloos 160 kinnitatud surmava lasuga. Varem oli USA rekord 109.
Iraagi mässulised kartsid teda niiväga, et kutsusid teda Al-Shaitaniks (saatanaks) ning panid tema pea eest välja vaevatasu. Ta sai legendi staatuse kaitstes surmava täpsusega katuselt ja peidupaikadest oma kaasüksuslasi, merejalaväelasi ja USA maaväe sõdureid. Chris Kyle'i rekordlask toimus Bagdadi lähedal, kus ta tabas sihtmärki 1920 meetri kauguselt.
Kyle vabastati 2009. aastal Ameerika Ühendriikide mereväest auväärselt ja avaldas 2012. aastal oma bestselleriks osutunud autobiograafia "Ameerika snaiper". Kaks aastat hiljem lavastas Clint Eastwood raamatu põhjal samanimelise filmi.
Endine mereväelane Eddie Ray Routh tappis Chris Kyle'i 2013. aastal Texases Creek Lodge'i tulistamisplatsil. Posttraumaatilise stressihäirega tulistajale mõistis kohus eluaegse vanglakaristuse.
Kaunissaare veehoidla
Kaunissaare veehoidla asub Jägala jõel, halduslikult Anija vallas Kaunissaare külas.
Veehoidla pindala on 30 ha ja suurim sügavus 5 m.
Veehoidla koos kanalite süsteemiga (s.t hüdrosõlm) sai valmis 1984. aastal ja sellest ajast kuulub Tallinna veevarustussüsteemi. Veehoidlast algab Jägala-Pirita kanal.
pisi|Kaunissaare veehoidla maanteelt vaadatuna
Männi-puidusikk
Männi-puidusikk (Monochamus galloprovincialis) on mardikaliste seltsi kuuluv putukaliik.
Putukat on ka Eestis.
Citroën Berlingo
Citroën Berlingo on Citroëni toodetav mahtuniversaal ja kaubik. Tehniliselt on tegu sama autoga, mis on Peugeot Partner. Seda on toodetud 3 põlvkonda ja kolmanda põlvkonna autosid müüakse ka nimede Opel Combo ja Toyota ProAce City all.
Esimene põlvkond (M49; 1996)
Esimest põlvkonda tutvustati Pariisi autonäitusel 1996. aasta juulis.
Mudeliuuendus (tähistus M59) tehti Belringole 2003. aastal.
Teine põlvkond (B9; 2008)
2008. aastal esitletud teise põlvkonna Berlingo saabus turule 2 erineva mudelina: tavaline Berlingo/Partner ja lisaks väiksem mudel Citroën Nemo (sõsarmudel Peugeot Bipper), mis valmis koostöös Fiatiga. Nemo toodi turule eesmärgiga pakkuda ostjale väiksemat ja soodsama hinnaga väikekaubikut.
Teist põlvkonda müüdi 2014. aasta märtsis Eestis 34 tükki.
Kolmas põlvkond (K9; 2018)
Kolmanda põlvkonna Berlingo ja uue Peugeot Rifteri esitlus toimus 2018. aasta Genfi autonäitusel. See saabus müügile ka Opel Combo nime all peale seda kui PSA grupp omandas Opeli ning 2019. aasta lõpust ka Toyota ProAce City nime all.
Smen
Smen (ka Smaen; tõlkes ) on kaitsealune rabakivi Läänemaal Vormsi vallas Borrby külas. Kivi võeti kaitse alla 1941.
Kivi mõõtmed on 9,1 x 5,6 x 4,2 m ja ümbermõõt 22,6 m.
Lecanoromycetes
Lecanoromycetes on kottseente klass.
Klassi kuuluvad alamklassid Acarosporomycetidae, Lecanoromycetidae ja Ostropomycetidae.
Surju Jumalaema Sündimise kirik
Surju Jumalaema Sündimise kirik on  õigeusu kirik Pärnu maakonnas Surju külas.
Abikaasade ühisvara
Abikaasade ühisvara on abikaasadele ühiselt kuuluv vara, mis on omandatud abielu kestel (kinnisasjad, autod, vallasvara, laenud, liisingud, dividendid, pangakontod, väärtpaberid jne).
Linda-Elisabeth Tuimann
Linda-Elisabeth Tuimann (25. august 1911 – 1. juuni 2004) oli eesti raadioajakirjanik.
Septembrist 1940 töötas ta ringhäälingu lastesaadete toimetuses. 1940. aasta oktoobrist oli ta kord nädalas ilmunud Raadiolehe (1941. aastast Raadio saatekava) vastutav toimetaja. 1947. aastast oli ta Eesti NSV Riikliku Televisiooni- ja Raadiokomitee esimehe asetäitja ja saatekava juhataja, hiljem sekretariaadi vanemtoimetaja.
Abikeel
Abikeel (ka rahvusvaheline abikeel) on kergesti õpitav tehiskeel, mis on loodud rahvusvahelise suhtluse hõlbustamiseks.
Esimeseks abikeeleks, mis laiemalt levis, peetakse volapükki. Tänapäeval on populaarseim abikeel esperanto.
Viited
Kunsttaal
Tasuja (kolhoos)
Tasuja on olnud mitme kolhoosi nimi:
Harilik malts
Eestis on harilik malts laialt levinud. Umbrohuna kasvab ta aedades, teeservadel, põldudel ja prahipaikades, samuti leidub teda ka mererannikul ja jõekallastel.
Harilik malts õitseb juulist septembrini.
Hariliku maltsa võib segi ajada valge hanemaltsaga, mis kuulub samasse sugukonda, kuid teise perekonda.
Kasvukohad
Pärismaised maltsad, mis on jõudnud loodusesse inimese kaasabita, kasvavad sageli mererannal, sissetoodud liigid aga jäätmaadel ja prahipaikadel. Eestis on harilik malts tavaline umbrohi. Looduslikes kasvukohtades leidub seda taime harva, enamasti rannikul.
Kõige sagedamini võib leida hariliku maltsa mahajäetud viljakal mullalapil, milleks võivad olla kas vanad sõnniku- ja kompostihunnikud või harimata põllumaa. Kui taim on leidnud endale sobiva kasvukoha, siis vallutab ta kiiresti ka ümberkaudsed vähegi sobivad alad.
Looduses leidub harilikku maltsa Euroopas, Lähis-Idas, Kesk-Aasias, Põhja-Aafrikas, Hiinas, Lääne- ja Ida-Siberis ja Altais, Kaukaasias. Ta on naturaliseerunud Põhja-Ameerikas.
Botaaniline kirjeldus
Harilik malts on üheaastane taim, mis kasvab 30–90 cm kõrguseks.
Juur
Juurestik on suhteliselt hästi harunenud, kuid ei tungi kuigi sügavale.
Vars
Vars on püstine või tõusev, harilikult juba aluselt harunev. Külgharud eemalduvad enamasti täisnurga all. Vars võib olla kas punakate või valkjate triipudega.
Leht
Hariliku maltsa lehed on piklikku kuni odaja kujuga, pika aheneva tipuga, osalt suunatud allapoole. Maltsalehed on vahelduvad, kuid kõige alumised, pikliksüdajad lehed on vastakud. Lehti näib varre pikkuse kohta väga vähevõitu olevat. Väikesi lehti leidub ka õite alusel. Alumised lehed on vähem kui 4 korda laiusest pikemad.
Õied
Rohekad õied moodustavad tiheda, tähkja õisiku, milles emas- ja isasõied on läbisegi. Õied on ühesugulised, taimel on nii emas- kui ka isasõied. Emasõitel puudub õiekate, mida asendavad vabad kandelehekesed. Isasõitel on lihtne viietine õiekate. Taim õitseb juulist septembrini.
Vili
Seemned on kas kumerad, mustad 1–2 mm läbimõõduga või mõnevõrra lamedad, heledamad ning diameetriga 2–3 mm. Seemned arenevad vaid emasõitest. Taim paljuneb seemnetega, andes kuni 6 tuhat seemet. Viljad küpsevad augustis–oktoobris.
Keemiline koostis
Hariliku maltsa lehed sisaldavad süsivesikuid, mineraale, valke, kiudaineid, saponiine, eeterlikke õlisid, oblikhapet, askorbiinhapet (kuni 120 mg/%), karoteeni ja rutiini. Noortes lehtedes ka C- ja E-vitamiini ning kaltsiumi. Seemned koosnevad valkudest, suhkrust ja tärklisest.
Ravimtaim
Hariliku maltsa kasutatakse nii värskelt kui ka kuivatatult. Droogina kasutatakse ürti. Taime kogutakse õitsemise ajal. Kuivatatakse õhu käes varikatuse all varjus. Seemneid korjatakse nende küpsemise lõpul. Lehti säilitatakse tavaliselt kuni üks aasta, seemneid kuni kolm aastat.
Malts on hea toidutaim ja kasulik seedimisele, köha korral toimib aga röga lahtistavalt.
Rahvameditsiin
Kui sõrme satub pind, tuleb võtta maltsaleht, hõõruda seda käte vahel, kuni mahl hakkab välja voolama – see aitab pinnul välja tulla.
Käheda hääle või rögaga köha vastu soovitatakse juua värsketest maltsalehtedest keedetud teed.
Kuna maltsalehtedel on antibakteriaalne toime, kasutatakse värskeid lehti haavade parandamiseks.
Toit
Nälja-aastatel tehti maltsast jahu ning segati seda leivajahuga. Samuti tehti maltsalehtedest suppi, kuhu lisati nõgese, põldohaka ja hapuoblika lehist. Valminud seemneid keedeti piimaga ning saadi maitsvat ja toitvat putru.
Kosmetoloogia
Hariliku maltsa antibakteriaalset, vitaminiseerivat ja põletikuvastast toimet võib kasutada koduses kosmetoloogias. Leotis näo pesemiseks: 4 supilusikatäit kuivatatud lehti leotada 1 liitris keedetud vees.
Vastunäidustused
Hariliku maltsa liigtarvitamine toiduna võib põhjustada seedetrakti ja närvisüsteemi haigusi. Samuti on taim vastunäidustatud inimestele, kes põevad neeru- ja sapihaigusi. Maltsa tolm võib mõjuda tugeva allergeenina.
Sven-Allan Sagris
pisi|Sven-Allan Sagris koduõuel pisi|Sven-Allan Sagris koos koer Robiga Sven-Allan Sagris (4. detsember 1928 Kehra – 28. aprill 2012) oli eesti õpetaja, koolijuht, koduloolane, ajakirjanik ja kohaliku elu tegelane.
Vargstein
Vargstein ('Hundikivi') on kaitsealune rabakivi Läänemaal Vormsi vallas Kersleti külas. Kivi võeti kaitse alla 1941. Kivi mõõtmed on 7,8x 5,1x 2,5 m ja ümbermõõt 18,7 m.
Sven-Allan Sagris
Elukäik
Isa Herbert Sagris oli tolliametnik ning oli sõdinud Vabadussõjas. Ema Linda (sündinud Bachfelt) oli pärit vürtspoodniku perest ja lõpetanud Tallinna Linna I Tütarlaste Gümnaasiumi. Seejärel läbis ta õpetajatekursused ja töötas õpetajana.
Isa suri 1940. aastal infarkti ning ema abiellus uuesti Artur Rõõmuga, tollase Harjumaa koolide inspektoriga. 1947. aastal sündis Sveni poolvend Indrek Rõõm. Pereõnn kestis üürikest aega, kuna kaks aastat pärast venna sündi suri kasuisa maovähki.
Koos emaga möödusid tulevase pedagoogi lapsepõlv ja kooliaastad paigast paika rännates. Olenevalt ema töökohast muutus elukoht sagedasti: elati nii Kehra algkoolis, Tallinna 9. algkoolis, Anija algkoolis, Lagedi algkoolis, Ääsmäe algkoolis, Palavere algkoolis, Raikküla lastekodus kui ka Rae algkoolis. Pärast kuuenda klassi lõppu õppis Sven kaks aastat Tallinna Ehituskoolis. Keskhariduse omandas ta Tallinna 2. Keskkoolis ja Kehra Keskkoolis, mille lõpetas 1950. aastal kooli esimeses lennus.
Edasi läks ta õppima Tallinna Mäetehnikumi. Aastatel 1951–1952 teenis ta Nõukogude armees Musta mere ääres. 1952. aastal haigestus Sagrise ema. Ainsa toitjana 5-aastasele vennale ja 75-aastasele vanaemale ning põetajana emale, kutsuti ta sõjaväest koju.
Pärast ema surma 15. detsembril 1952 asus ta tööle Kehra Keskkooli ajalooõpetajana, kus töötas 11 aastat. Samal ajal õppis ta Tartu Ülikoolis kaugõppeosakonnas, mille lõpetas ajaloolasena.
2000. aastast töötas Sagris AS Eesti Raudtees kommunikatsiooniosakonna projektijuhina. 2002. aastal Eesti Raudtee erastati ja endised juhid vabastati. 2002. aastast sai ta lisatööks Maardu linnamuuseumi konsultandi koha.
Ühiskondlik tegevus
Ta alustas laulmist Kehra tehase meeskooris, kus ta oli üks Kehra segakoor Helina alusepanijaid. Hiljem laulis ta aastaid Tallinna Õpetajate Meeskooris ja pärast Loo kammerkooris. 2012. aastani kuulus Sagris meesansambel "Kuldse õhtupäikese" koosseisu.
Sagris andis kätte auhindu Lagedi ratsaspordiklubi "Kangete Kargajate" võistluste avamistel.
Jahimeeste Seltsi liikmena oli ta aktiivne jahilkäija kuni 70. eluaastani, mil otsustas loomi enam mitte lasta.
Näidend
Ta kirjutas vabaõhulavastuse "Lagedi läbi 7 sajandi", mida ta aitas lavastada ja kus ta ka ise mängis.
Isiklikku
1962. aastast elas Sven-Allan koos Urve Valtriga, kes töötas Kehra haiglas ämmaemandana. 1963. aastal sündis neil tütar Piret.
Jüri Gümnaasium on nimetanud ta oma maskotiks. Tema õpilane Eli Pilve on kirjutanud temast raamatu.
Asparilised
Asparilised (Asparagaceae) on õistaimede sugukond asparilaadsete seltsist.
Kris Letang
Aastatel 2004–2007 mängis ta Quebec Major Junior Hockey League'i klubis Val–d'Or Foreurs.
Atjalaid
Atjalaid on Saare maakonnas Saaremaa vallas Kahtla laiu lähedal asuv väike saar (laid).
Kris Letang
2005. aastal valis Penguins ta NHL-i draft'is 62. valikuna. NHL-is debüteeris ta Penguinsi meeskonnas hooajal 2006–07. Penguinsi põhikoosseisu on ta kuulunud alates hooajast 2007–08.
Atjalaid
Laiu koordinaadid on.
Kerekunnu mägi
Kerekunnu mägi on kõrgendik (küngas) Haanja kõrgustikul Vaskna järve lähedal. Künka absoluutne kõrgus on 296 m (Eestis kolmas koht) ja suhteline kõrgus 53 m. Künka lõunaosa nimetatakse ka Viinamäeks.
Kris Letang
Aastatel 2009, 2016 ja 2017 on Letang võitnud Penguinsiga Stanley karikavõistlused. 2012–13 põhihooajal oli Letang Montreal Canadiensi mängija P. K. Subbani kõrval liiga resultatiivseim kaitsemängija (5+33). Lisaks oli Letang kõige resultatiivseim kaitsemängija ka 2012–13 väljalangemismängudes (3+13) ning valiti samal hooajal liiga teisse sümboolsesse koosseisu (NHL Second All-Star Team). Second All-Star Team'i valiti ta ka hooajal 2015–16. NHL-i tähtede mängule on Letang valitud kokku kuus korda (aastatel 2011, 2012, 2016, 2018, 2019 ja 2020).
Puistu arenguklass
Puistu arenguklass (i.k. development class) on puistu suhtelist vanust ja stadiaalset aren­gut iseloo­mustav takseertunnus. Arenguklasse on seitse: la­gedad alad, selguseta alad, noorendikud, lati-, kesk­ealised, val­mivad ja küpsed met­sad.
Tartu Spordiselts Kalev
Tartu Spordiselts Kalev on mittetulundusühinguna tegutsev Eesti spordiselts. Ühingu ajalugu ulatub aastasse 1901.
Põhikirja järgi on seltsi põhieesmärgid järgmised :
Cifal
Cifal on tehiskeel volapüki liikumise juht. Tal on otsustusõigus volapüki grammatika ja sõnavara küsimustes.
Cifalid on olnud:
Kuuse-puidusikk
Kuuse-puidusikk (Monochamus sutor) on siklaste sugukonda kuuluv mardikas.
Mardikat on ka Eestis.
Babīte
Babīte on küla (lielciems) Lätis, Mārupe piirkonnas ja Babīte vallas. Küla asub merepinnast 7 meetri kõrgusel.
Babīte tekkis Pūpe kõrtsi juurde. Ka Kreemikoogikõrtsiks (Schmantkuchenkrug) kutsutud kõrtsi juurde rajati aastal 1877 Riia-Tukumsi raudtee, mille juurde tekkis Pūpe peatus. Peatuse juurde tekkis Babīte suvilapiirkond. Raudteejaama hoone on aastast 1926, seda renoveeriti aastal 1950. Tänapäeval kannab ka jaam Babīte nime. Aastatel 2009–2021 jäi asula Babīte piirkonda.
Babītes asub lisaks raudteejaamale ka algkool.
Kohuke (kaubamärk)
Kohuke on kaubamärk või kohukese-toodete sari, mida toodab AS Kohuke.
Sarja tooted:
Fääri saarte Jalgpalliliit
Fääri saarte Jalgpalliliit (FSF) (fääri keeles Fótbóltssamband Føroya) on Fääri saarte jalgpalli katusorganisatsioon, mis korraldab kohalikke jalgpallimeistrivõistlusi (sh Effodeildin), haldab eri koondisi (sh esinduskoondist).
Leninski rajoon (Hrodna)
Rajoon loodi 7. aprillil 1978. Täitevkomitee hoone asub aadressil вул. Савецкая 10, rajooni juhib Ivan Kurman.
Rajoonis asub Hrodna ajalooline vanalinn.
Kollalised
Kollalised (Lycopodiaceae) on soontaimede sugukond koldade (Lycopodiopsida) seltsist.
Kemoselektiivsus
Kemoselektiivsus (kemoselektiivne reaktsioon) on ühe keemilise reaktsiooni valdav realiseerumine teiste võimalike reaktsioonidega võrreldes. See on ühe reaktsiooniprodukti valdav moodustumine tänu mingi funktsionaalrühma (keemilise sideme) selektiivsele reaktsioonivõimele võrreldes teiste funktsionaalrühmadega, mis esinevad kas samas ühendis või reaktsioonisegu teistes komponentides. Seega ühe produkti moodustumine on oluliselt kiirem teiste reaktsioonisuundadega võrreldes.
Kui kemoselektiivsus on madal, siis on tegu paralleelreaktsioonidega.
Reaktsiooni kiiruse ja produktide koostise määravad eelkõige reaktsiooni tsentriga seotud asendusrühmade elektroonsed ja steerilised faktorid, vähem keskkonna omadused. Siiski, paljudel juhtudel on oluline mõju ka reaktsioonitsentrist kaugemal olevatel rühmadel ehk intramolekulaarsetel efektidel.
Kemoselektiivsete reaktsioonide näiteid:
Wilhelm von Mirbach-Harff
Krahv Wilhelm von Mirbach-Harff (2. juuli 1871 Bad Ishl – 6. juuli 1918 Moskva) oli Saksamaa keisririigi poliitik ja diplomaat, kes tapeti 1918. aastal Nõukogude Venemaal Sotsialistide-Revolutsionääride Partei poolt eesmärgiga taasalustada Saksamaa ja Venemaa vahelist sõjategevust Esimese maailmasõja käigus.
Marijampolė vald
Marijampolė vald (leedu keeles Marijampolės seniūnija) on 2. järgu haldusüksus (vald) Leedus Marijampolė omavalitsuse territooriumil.
Ernst Selge
Ernst Selge (24. jaanuar 1895 Tallinn – 10. oktoober 1981 Tallinn) oli Eesti sporditegelane.
Marijampolė vald
Valla pindala on 187 km². 2011. aasta seisuga elas seal 6112 inimest. Valla keskus on Marijampolė linn, mis aga valla koosseisu ei kuulu. Vallamaja asub aadressil Lietuvininkų g. 18, vallavanem on Juozas Milius. Vallas asub veel Igliškėliai alev (2011. aastal elas seal 231 inimest).
Ernst Selge
Ta lõpetas 1910. aastal Tallinna 2. linnakooli ja 1917. aastal Tallinna linna poeglaste kaubanduskooli.
Marijampolė vald
pisi|Meškučiai linnamägi pisi|Valavičiai pisi|Patašinė pisi|Skardupiai kirik
László Cseh
László Cseh  (sündinud 3. detsembril 1985 Budapestis) on Ungari ujuja, kahekordne maailmameister ja 33-kordne Euroopa meister.
Aastatel 2006 ja 2015 on ta valitud Ungari aasta meessportlaseks. Ajakiri Swimming World on valinud ta aastatel 2005 ja 2006 Euroopa aasta meesujujaks.
Maailmarekordid
László Cseh on püstitanud lühirajal viis maailmarekordit (<FONT COLOR=Purple>seisuga 2. august 2017</FONT>), millest kolm 400 meetri kompleksujumises ja kaks 200 meetrikompleksujumises.
Viktor Liina
pisi|Viktor Liina Viktor Liina (vene: Виктор Николаевич Лиина; sündinud 19. juulil 1968, Petserimaa, Pihkva oblast) on setu juurtega Venemaa sõjaväelane, alates 5. oktoobrist 2021 Vene mereväe Balti laevastiku ülem, admiral (2022). 21. aprillist 2023 nimetatud Venemaa mereväe Vaikse ookeani laevastiku uueks ülemaks
Ernst Selge
Ta oli Tallinna reaalkooli juurde Georg Lurichi bareljeefi püstitajaid.
Ernst Selge oli aktiivne ka poliitikas, ta oli Eesti Tööliste Partei liider ja ETP Keskkomitee liige ning 1927. aastal valiti ta Tallinna linnavolinikuks, Eesti Tööliste Partei kandidaatide nimekirjast.
Henno Sillaste
Henno Sillaste (29. veebruar 1936 Tallinn – 1. jaanuar 2013 Toronto) oli väliseesti arhitekt.
Henno Sillaste sündis ohvitseri perekonnas. Ta pages emaga 1944. aastal Saksamaale. 1949. aastast elas Henno Sillaste Kanadas. Ta lõpetas Toronto ülikooli arhitektuuriteaduskonna 1960. aastal bakalaureusekraadiga cum laude.
Ta projekteeris palju hooneid Torontos ja Halifaxis.
Rudolf Tihane
Rudolf Tihane (2. detsember 1892 Palupõhja küla, Puhja kihelkond – 30. märts 1977 Tallinn) oli Eesti tõstja.
Ta õppis aiandust ja seejärel Tartu ametikoolis telegrafistiks.
Tõstespordiga hakkas ta tegelema Tartu Abergis. Ta võitis 1922. aasta maailmameistrivõistlustel poolraskekaalus viievõistluses (397,5) pronksi.
Nikoléta Kiriakopoúlou
Nikoléta Kiriakopoúlou (kreeka keeles Νικολέτα Κυριακοπούλου; sündinud 21. märtsil 1986 Ateenas) on Kreeka kergejõustiklane, teivashüppaja.
2015. aasta maailmameistrivõistlustel Pekingis võitis ta 4.80-ga pronksmedali.
2015. aastal tuli ta esimese Kreeka sportlasena Teemantliiga võitjaks.
2018. aasta Euroopa meistrivõistlustel Berliinis võitis ta 4.80-ga hõbemedali.
Tema isiklik rekord välitingimustes on 4.83, mis on hüpatud 4. juulil 2015 Saint-Denis's. Sisetingimustes on tema isiklik rekord 4.81, mis on püstitatud 17. veebruaril 2016 Stockholmis.
Ta on teivashüppe endine Kreeka rekordi omanik sise- ja välistingimustes.
2013. aasta Raadio 2 Aastahitt
2013. aasta Raadio 2 Aastahitt oli 20. Raadio 2 korraldatud muusikaküsitlus Raadio 2 Aastahitt ja -üritus. Tulemused kuulutati välja 3. jaanuaril 2014.
Auhinnagala avasid Lenna ja Rasmus Rändvee & Facelift Deer.
Uue kategooriana anti üle Aasta Sündmuse auhind, mille pälvis Robbie Williamsi kontsert Tallinna Lauluväljakul.
Seitsmendat korda oli raadiokuulajad komplekteerinud Unistuste Bändi, mis seekord oli koosseisus: Antti Kammiste (klahvpillid), Jalmar Vabarna (kitarr), Silver Sepp (naelapill), Hendrik Sal-Saller (laul), Konstantin Tsõbulevski (basskitarr), Kaspar Kalluste (trummid).
Raadio 2 aastahiti Top 40 tulemused
(sulgudes on häälte arv)
Hassalaid
Hassalaid (ka Assalaid) on Pärnu maakonnas Lääneranna vallas Paatsalu lahes asuv väike saar (laid). Laiu pindala on 0,86 hektarit ja rannajoone pikkus 534 meetrit.
Laiu pinnamood on kivine. Laid kuulub Väinamere hoiualasse ja on looduskaitse all.
Regioselektiivsus
Regioselektiivsus (regioselektiivne reaktsioon) on keemilise sideme valikuline moodustumine või katkemine valdavalt ühes suunas (teatud aatomi juures), nii et saadakse põhiliselt üks struktuuriisomeer teiste võimalike isomeersete produktidega võrreldes. 100% regioselektiivne reaktsioon on regiospetsiifiline.
Näiteid:
Juri Sodol
Juri Sodol (Ю́рій Іва́нович Со́доль, sündinud 26. detsembril 1970 Tšuhujivis) on Ukraina sõjaväelane, Ukraina kangelane, kindralleitnant.
Fabrice Nsakala
pisi|Fabrice Nsakala 2016. aastal [[R.S.C. Anderlecht|Anderlechtis]] Fabrice Nsakala Mayélé (sündinud 21. juulil 1990 Le Blanc-Mesnilis) on Prantsusmaal sündinud Kongo DV jalgpallur, kes mängis kaitsjana viimati Türgi kõrgliigaklubis Beşiktaş.
Ta alustas klubikarjääri Prantsusmaa klubis Troyes, mille noorteakadeemiaga liitus ta 2004. aastal. Klubi põhimeeskonnas debüteeris ta Prantsusmaa esiliigas hooajal 2008–09. Hooajal 2012–13 mängis ta klubiga Prantsusmaa kõrgliigas.
2013. aasta augustis sõlmis ta lepingu Belgia kõrgliigaklubiga Anderlecht. Hooajal 2013–14 tuli ta Anderlechtiga Belgia meistriks ja võitis lisaks Belgia superkarika. 2016. aastal läks ta laenule Türgi kõrgliigaklubisse Alanyaspor, kellega sõlmis aasta hiljem püsiva lepingu.
2020. aasta augustis siirdus ta Alanyasporist Beşiktaşesse. Hooajal 2020/21 tuli ta Beşiktaşega Türgi meistriks.
Nsakala kuulus Prantsusmaa noortekoondistesse, kuid debüteeris 2015. aastal Kongo DV jalgpallikoondises. Ta kuulus Kongo DV koondisse 2017. aasta Aafrika rahvaste karikavõistlustel.
Ajapolitseinik
Sisu
1994. aastal loodud aja julgeoleku komitee (TEC) ülesandeks on takistada ajarände kuritarvitamist. Komitee üle teeb USA Senatist järelevalvet Aaron McComb. Politseinik Max Walkerile pakutakse töökohta TECis, mille ta vastu võtab. Samal ööl tema kodu rünnatakse ja ta naine saab pommiplahvatuses surma. 2004. aastal saadetakse Walker aastasse 1929, et ta peaks kinni oma kunagise paarimehe Lyle Atwoodi, kes üritas 1929. aasta musta neljapäevaga raha teenida. Atwood tunnistab Walkerile, et üritas raha teenida McCombile, kes tahab presidendiks saada ja et agentuuris on McCombi topeltagendid. Walker viib Atwoodi tagasi tulevikku, kus ta surma mõistetakse ja hukatakse. Walker saadetakse hiljem uue paarimehe Fieldinguga aastasse 1994, kus selgub, et Fielding on McCombi topeltagent. Walker ei suuda ennetada ajaloo muutmist ja ta peab hakkama üksi McCombile kätte maksma.
Amanda Pilke
Amanda Pilke (sündinud 2. märtsil 1990 Joensuu linnas) on Soome näitleja.
Kastryčnicki rajoon (Hrodna)
pisi|left|Keemiatehas Azot Kastryčnicki rajoon on 2. järgu haldusüksus (rajoon) Hrodna oblasti Hrodna linna koosseisus Valgevenes. Rajoon asub Nemunase vasakkaldal. Rajooni pindala on 79 km². 2009. aasta seisuga elas seal 183 539 inimest. Asendiskeemil on rajoon tähistatud numbriga 1.
Rajoon loodi 7. aprillil 1978. Rajooni juhib S. Ł. Pacevič.
Rajoonis asuvad mitmed tööstusettevõtted, millest tähtsaim on keemiatehas Azot,
Piņķi
Piņķi on küla (lielciems) Lätis, Mārupe piirkonnas ja Babīte vallas; Piņķis asub ka valla halduskeskus. Küla asub merepinnast 8 meetri kõrgusel.
Piņķit mainitakse esimest korda aastal 1255, aastast 1266 kuulus Riia linnasarasesse. Bermondtiaadi ajal toimus küla juures lahing. Aastatel 2009–2021 jäi asula Babīte piirkonda, olles selle halduskeskuseks.
Catherine, Walesi printsess
pisi|Catherine Middleton Catherine, Walesi printsess (sünninimi Catherine Elizabeth Middleton; sündinud 9. jaanuaril 1982) on Briti kuningliku pere liige, praeguse troonipärija Williami, Walesi printsi abikaasa 29. aprillist 2011.
Piņķi
Külas on keskkool, muusikakool, seal asub luteri kirik. Aastal 2006 oli seal 3033 elanikku.
Catherine, Walesi printsess
Ta on hariduselt kunstiajaloolane.
Töökäik
Catherine õppis erakoolis Marlborough College, mille lõpetas 2000. aastal. Pärast seda õppis ta mõnda aega Firenze Briti Instituudis.
Isiklikku
Catherine'i isa, Inglismaalt Leedsist pärit Michael Middleton, töötas 1970. aastate keskpaiku oma tulevase abikaasa Carole Goldsmithiga tutvumise ajal British Airwaysi stjuuardina. Carole, kelle isa oli ehitaja, tegutses samas lennufirmas stjuardessina. 1979. aastal, kui Michael oli saanud ametikõrgendust ning asus Heathrow' lennuväljal tööle British Airwaysi lennudispetšerina, soetas paar Lõuna-Inglismaal Readingi lähedal Bradfield Southendi külas kodu. Paar abiellus 1980. aastal. 1982. aastal sündis pere esiklapsCatherine ehk Kate, 1983. aastal sündis noorem õde Philippa ehk Pippa. 1984–1986 elasid Middletonid isa töökohustuste tõttu Jordaanias Ammanis. 1987. aastal sündis nende kolmas laps, poeg James.
22. juulil 2013 sündis Catherine'i ja prints Williami poeg George Alexander Louis. 2. mail 2015 sündis tütar Charlotte Elizabeth Diana. 23. aprillil 2018 sündis kolmanda lapsena poeg Louis Arthur Charles.
Kontpuulised
Kontpuulised (Cornaceae) on õistaimede sugukond kontpuulaadsete seltsist.